CELEX: 22014D0058
Language: sk
Date: 2014-04-08 00:00:00
Title: Rozhodnutie Spoločného výboru EHP č. 58/2014 z  8. apríla 2014 , ktorým sa mení príloha XXI (Štatistika) k Dohode o EHP

28.8.2014   
            
            
               SK
            
            
               Úradný vestník Európskej únie
            
            
               L 256/35
            
         ROZHODNUTIE SPOLOČNÉHO VÝBORU EHP
   č. 58/2014
   z 8. apríla 2014,
   ktorým sa mení príloha XXI (Štatistika) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
   keďže:
   
               (1)
            
            
               Nariadenie Európskeho parlamentu a Rady (EÚ) č. 549/2013 z 21. mája 2013 o európskom systéme národných a regionálnych účtov v Európskej únii (1) sa má začleniť do Dohody o EHP.
            
         
               (2)
            
            
               Príloha XXI k Dohode o EHP by sa preto mala zodpovedajúcim spôsobom zmeniť,
            
         PRIJAL TOTO ROZHODNUTIE:
   Článok 1
   Za bod 19ya [nariadenie Komisie (EÚ) č. 193/2011] prílohy XXI k Dohode o EHP sa vkladá tento text:
   
               „19z.
            
            
               
                  32013 R 0549: nariadenie Európskeho parlamentu a Rady (EÚ) č. 549/2013 z 21. mája 2013 o európskom systéme národných a regionálnych účtov v Európskej únii (Ú. v. EÚ L 174, 26.6.2013, s. 1).
               Ustanovenia nariadenia sa na účely tejto dohody vykladajú s týmito úpravami:
               
                           a)
                        
                        
                           Island a Nórsko nie sú viazaní členením údajov podľa regiónov, ako sa to vyžaduje v tomto nariadení.
                        
                     
                           b)
                        
                        
                           Kapitola 19 prílohy A sa neuplatňuje na Island a Nórsko.
                        
                     
                           c)
                        
                        
                           Toto nariadenie sa nevzťahuje na Lichtenštajnsko.“
                        
                     
         Článok 2
   Znenie nariadenia (EÚ) č. 549/2013 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 9. apríla 2014 pod podmienkou, že boli doručené všetky oznámenia podľa článku 103 ods. 1 Dohody o EHP (2).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 8. apríla 2014
      
         
            Za Spoločný výbor EHP
         
         
            predseda
         
         Gianluca GRIPPA
      
   
   
      (1)  Ú. v. EÚ L 174, 26.6.2013, s. 1.
   
      (2)  Ústavné požiadavky neboli oznámené.